ai4bharat/Pralekha huggingface dataset:
நித்தி ஆயோக்
அரசுப் பணியாளர்களின் மாதாந்திர ஊதியப் பட்டியல் விவரம் வெளியீடு
ஊழியர் வருங்கால வைப்புநிதி அலுவலகம் , ஊழியர் அரசுக் காப்பீட்டுக் கழகம் , ஓய்வூதிய ஒழுங்குமுறை மற்றும் மேம்பாட்டு ஆணையகம்  ஆகியவை ஊழியர்களின் ஊதியப்பட்டியல் விவரத்தை வெளியிட்டுள்ளது.
முதல் முறையாக இந்தியாவில் மாதாந்திர ஊதியப் பட்டியல் விவரம் வெளியிடப்படுகிறது. இது புதிதாகப் பணியில் சேருவோருக்கும், பணியில் நீடிப்போருக்கும் தங்களது ஊதியம் குறித்து அறிந்து ஆராய்வதற்கு உதவும்.
கடந்த ஏப்ரல் 25ஆம் தேதி வெளியிடப்பட்ட இந்த ஊதியப் பட்டியலில் 2017ஆம் ஆண்டு செப்டம்பர் முதல் 2018ஆம் ஆண்டு பிப்ரவரி வரையிலான வயது வாரியான விவரம் இடம் பெற்றுள்ளது.
மேற்கண்ட மூன்று நிறுவனங்களும் அளிக்கும் விவரங்கள் பயனுள்ளதாகவும் நாட்டில் வேலைவாய்ப்புகள் உருவாவது தொடர்பான பல்வேறு கருத்தாக்கங்கள் குறித்த யூகங்களுக்கு விடையாகவும் அமையும். வேலைவாய்ப்பை உருவாக்குவதற்காக அரசு மேற்கொண்டுவரும் பல்வேறு முயற்சிகளுக்கு இவை வலுசேர்ப்பதாக அமையும். நாட்டின் பொருளாதாரத்தையும் இது சீரமைக்கும்.
இது தொடர்பாக மேலும் விவரங்கள் அறிய : http://pib.nic.in/
வலைதளத்தைப் பார்க்கவும்.
(Visitor Counter : 123
உள்நாட்டு விமானப் போக்குவரத்து அமைச்சகம்
உள்நாட்டு விமானப் பயணிகளின் எண்ணிக்கை 42.85% வளர்ச்சி
உள்நாட்டு விமானப் பயணிகளின் எண்ணிக்கை குறிப்பிடத்தக்க அளவு வளர்ச்சி அடைந்துள்ளது. பல்வேறு உள்நாட்டு விமான சேவை நிறுவனங்கள் அளித்துள்ள தரவின்படி, நடப்பாண்டில் பயணிகளின் எண்ணிக்கை சாதனை அளவாக 503.92 லட்சம் என்ற அளவை எட்டியுள்ளது. இது முந்தைய ஆண்டைவிட 42.85% அதிகமாகும். முந்தைய ஆணடில் 352.75 லட்சம் பயணிகள் பயணித்தனர்.
மேலும் 2022-ஆம் ஆண்டு ஏப்ரல் மாதத்தைவிட 2023-ஆம் ஆண்டு ஏப்ரல் மாதத்தில் 22.18% அளவிற்கு உள்நாட்டு விமானப் போக்குவரத்துத்துறை சேவை அதிகரித்துள்ளது.
2023 ஏப்ரல் மாதத்தில் உள்நாட்டு சேவை விமானங்கள் 0.47% அளவிற்கு மட்டுமே ரத்து செய்யப்பட்டது. அத்துடன் பயணிகளின் புகார் எண்ணிக்கை 10,000 பயணிகளுக்கு 0.28 பயணிகள் என்ற அளவிற்கு குறைவாக இருந்தது.
விமானப்போக்குவரத்துத் துறை அமைச்சர் திரு ஜோதிராதித்ய சிந்திய கூறியபோது, விமானப் போக்குவரத்துத்துறையின் வளர்ச்சிக்காக அனைத்து முயற்சிகளும் மேற்கொள்ளப்படுவதாகவும் சர்வதேச அளவில் விமானப் போக்குவரத்துத் துறையில் இந்தியாவை முதன்மை நாடாக மாற்றும் நோக்கில் செயல்பட்டு வருவதாகவும் தெரிவித்தார். உள்நாட்டு விமானப் போக்குவரத்துத்துறை தொடர்ந்து வளர்ச்சி அடைந்து வருவதால், நம் நாட்டின் பொருளாதாரம் மட்டும் வலுவடையாமல் நாடுமுழுவதும் மக்களை இணைப்பதாகவும் அவர் குறிப்பிட்டார்.
அறிவியல் மற்றும் தொழில்நுட்பத்துறை
புதிதாக உள்நாட்டிலேயே செயற்கை சுவாசக் கருவியை உருவாக்கியுள்ளது சிஎஸ்ஐஆர்-சிஎம்இஆர்ஐ.
நாட்டில் கோவிட்-19 பெருந்தொற்றால் பாதிக்கப்படுவோரின் எண்ணிக்கை அதிகரித்துவரும் நிலையில், உள்நாட்டிலேயே செயற்கை சுவாசக்கருவியை துர்காபூரை தலைமையிடமாகக் கொண்டு செயல்படும் மத்திய இயந்திரவியல் பொறியியல் ஆய்வு நிறுவன  ஆய்வாளர்கள் உருவாக்கியுள்ளனர். சிஎஸ்ஐஆர்- சிஎம்இஆர்ஐ இயக்குநர் பேராசிரியர்  ஹரிஷ் ஹிரானி, துர்காபூரில் உள்ள ஹெல்த் வேர்ல்டு மருத்துவமனையின் தலைவர் மற்றும் மேலாண் இயக்குநர் டாக்டர் அருணங்சு கங்குலி ஆகியோர் முன்னிலையில் புதிய செயற்கை சுவாசக் கருவி வெளியிடப்பட்டது.
இதுகுறித்து பேராசிரியர் ஹிரானி கூறும்போது, “இந்த செயற்கை சுவாசக் கருவியின் வடிவமைப்பு, கட்டுப்பாட்டுக்கருவிகள் மற்றும் மின்னணுத் தொகுப்புகள் ஆகியவை குறைவான விலை மற்றும் துறையினரின் தேவையை நிறைவேற்றுவதை உறுதிப்படுத்துகிறது. துர்காபூரில் உள்ள ஹெல்த் வேர்ல்டு மருத்துவமனை மற்றும் விவேகானந்தா மருத்துவமனையின் சுகாதாரத்துறை வல்லுநர்களிடம் முக்கிய ஆலோசனைகளைப் பெற்று, செயற்கை சுவாசக்கருவியின் தொழில்நுட்ப மற்றும் வடிவமைப்பில் பல்வேறு மாற்றங்கள் செய்யப்பட்டுள்ளன. இந்த செயற்கை சுவாசக் கருவியின் விலை சுமார் ரூ.80,000 முதல் ரூ.90,000 வரை இருக்கும். பிற நோயாளிகளின் தேவைக்கு ஏற்ப செயற்கை சுவாசக் கருவிகள் மேலும் மேம்படுத்தப்படும்,” என்றார்.
பேராசிரியர் ஹிரானி மேலும் கூறும் போது, “சுகாதாரப் பணியாளர்களின் சிறப்பான செயல்பாடுகளுக்கு ஏற்ப நோயாளிகளிடம் செயற்கை சுவாசக்கருவியின் பலன் இருக்கும். செயற்கை சுவாசக்கருவிகளின் செயல்பாடுகளை தானியங்கி முறையில் செய்வதற்கு செயற்கைப் புலனறிவு தொழில்நுட்பத்தைப் பயன்படுத்துவதே இந்த மையத்தின் நிலைப்பாடாக இருக்கும். இதன்மூலம், நோயாளிகளின் உடல்நிலை மாற்றத்துக்கு ஏற்ப, செயற்கை சுவாசக்கருவிகள் தானாகவே செயலாற்றும்,” என்று தெரிவித்தார்.
குறு சிறு மற்றும் நடுத்தர தொழில் துறை அமைச்சகம்
எம்எஸ்எம்ஈ சாம்பியன்ஸ் திட்டத்தின் கீழ் சிறு, குறு, நடுத்தரத் தொழில் நிறுவனங்களுக்கான புதுமைகள் திட்டத்தை திரு நாராயண் ராணே தொடங்கி வைத்தார்
சிறு, குறு, நடுத்தரத் தொழில் நிறுவனங்களுக்கான புதுமைகள்  திட்டத்தையும் எம்எஸ்எம்ஈ ஐடியா ஹேக்கத்தானையும் மத்திய சிறு, குறு, நடுத்தர தொழில் நிறுவனங்கள் துறை அமைச்சர் திரு நாராயண் ராணே இன்று தொடங்கி வைத்தார்.
சிறு, குறு, நடுத்தர தொழில் நிறுவனங்கள் தற்சார்பு இந்தியாவுக்கு பங்காற்றுவதாக நிகழ்ச்சியில் பேசுகையில்யில் தெரிவித்த அவர், தொழில்முனைவோர் புதிய நிறுவனங்களை உருவாக்க மேற்கண்ட திட்டங்கள் உதவும் என்றார்.
சிறு, குறு, நடுத்தர தொழில் நிறுவனங்கள் துறை இணை அமைச்சர் திரு பானு பிரதாப் வர்மா பேசுகையில், சிறு, குறு, நடுத்தரத் தொழில் நிறுவனங்கள் துறையின் படைப்புத்திறனை ஊக்குவித்து ஆதரிக்க எம்எஸ்எம்ஈ புதுமைகள் திட்டம் உதவும் என்றார்.
புதுமை நடவடிக்கைகள் மையமாக எம்எஸ்எம்ஈ புதுமைகள் திட்டம் விளங்கும் என்றும், சிந்தனைகள் உருவாக்கம் மற்றும் மேம்பாட்டிற்கு வழிவகுக்கும் என்றும் சிறு, குறு, நடுத்தர தொழில் நிறுவனங்கள் அமைச்சகச் செயலாளர் திரு பி பி ஸ்வைன் கூறினார்.
மூன்று துணைப் பிரிவுகள் மற்றும் இடையீடுகளை ஒரே நோக்கத்துடன் ஒருங்கிணைக்கவும் ஒன்றிணைக்கவுமான முழுமையான அணுகுமுறையாக இத்திட்டம் அமைந்துள்ளது. புதுமைகள் குறித்து சிறு, குறு, நடுத்தர தொழில் நிறுவனங்களிடையே விழிப்புணர்வை உருவாக்கி, எம்எஸ்எம்ஈ சாம்பியன்களாக ஆவதற்கு அவர்களை ஊக்குவிக்கிறது இத்திட்டம்.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1804723
பிரதமர் அலுவலகம்
போஜ்பூரின் சிறுதானிய திருவிழா மக்களிடையே ‘ஸ்ரீ அன்னா” இயக்கம் குறித்த விழிப்புணர்வை அதிகரிக்கும்: பிரதமர்
போஜ்பூரின் சிறுதானிய திருவிழா மக்களிடையே “ஸ்ரீ அன்னா” இயக்கம் குறித்த விழிப்புணர்வை அதிகரிக்கும் என்று பிரதமர் திரு.நரேந்திர மோடி கூறியுள்ளார். மக்கள் தங்களது உணவில் இதனை சேர்த்துக் கொள்ள இது ஊக்குவிக்கும் என்று திரு.மோடி மேலும் கூறியுள்ளார். பீகார் மாநிலம் போஜ்பூர் மாவட்டத்தில் இரண்டு நாள் சிறுதானிய திருவிழா பிப்ரவரி 28 முதல் மார்ச் 1 வரை நடைபெற்றது.
மத்திய உணவுப்பதப்படுத்துதல் தொழில்துறை அமைச்சர் திரு.பசுபதி குமார் பராஸ் வெளியிட்டிருந்த ட்விட்டர் பதிவுக்கு பதிலளித்து பிரதமர் வெளியிட்ட பதிவு வருமாறு:
“போஜ்பூரில் சிறுதானிய திருவிழா மக்களிடையே “ஸ்ரீ அன்னா” குறித்த விழிப்புணர்வை ஏற்படுத்துவதுடன், அவர்களது உணவில் சிறுதானியங்களை சேர்த்துக் கொள்ள ஊக்குவிக்கும்”.
சிறப்பு சேவைகள் மற்றும் கட்டுரைகள்
இந்திய பல்சார் டைமிங் அரே  உடனுள்ள சென்னை அறிவியலாளர்கள் கருந்துளையின் இன்னிசையை கவர வழிவகுத்துள்ளார்கள்
சமீபத்தில், இந்திய பல்சார் டைமிங் அரே  முதன்முதலாக தன்னுடைய ஆய்வுத்தரவுகளை அதிகாரப்பூர்வமாக வெளியிட்டுள்ளது. ஆய்வுக்கட்டுரையின் 38 ஆசிரியர்களில் முக்கிய ஆசிரியரான ப்ரதிக் தரஃப்தரும், இணை-ஆசிரியரான மஞ்சரி பாக்சியும் சென்னையிலுள்ள கணித அறிவியல் நிறுவனத்தை  சேர்ந்தவர்கள். புனே அருகிலுள்ள அப்க்ரேடட் ஜெயண்ட் மீட்டர்வேவ் ரேடியோ டெலஸ்கோப்பை  பயன்படுத்தி மூன்றரை ஆண்டுகளாக ஆய்வுகளை மேற்கொண்டதன் விளைவு இந்த வெளியீடு. சிறப்பு வகை ந்யூட்ரான் நட்சத்திரங்களான மில்லிசெகண்ட் பல்சார்களிலிருந்து புறப்படும் வானொலி துடிப்பலைகளில் உள்ள காலதாமதங்களை, முப்பத்தெட்டு வானொலி வானியலாளர்களைக் கொண்ட இந்திய-ஜப்பானிய குழுவானது அளவீடு செய்கிறது. இந்தத் தாமதங்கள், குறைவான-அதிர்வெண் ஈர்ப்பு அலைகளைக் கண்டுபிடிக்க மிக முக்கியானவை. யூ.எஸ்.ஏ, யூரோப், மற்றும் ஆஸ்திரேலியா ஆகிய நாடுகளைச் சேர்ந்த குழுக்கள் InPTA உடன் இணைந்து கால-வெளியில்  உள்ள பிடிப்படாத, சின்னஞ்சிறு அதிர்வலைகளான நானோஹெர்ட்ச் ஈர்ப்பு அலைகளைக் கண்டுபிடிக்க முற்பட்டுள்ளது. இது குறித்து IMSc-ன் இயக்குநர் பேரா. வி ரவீந்திரன் கூறுகையில், “InPTA-ன் இந்த அற்புதமான சாதனைக்கு என்னுடைய வாழ்த்துக்களை தெரிவிக்கிறேன். நம்முடைய IMSc ஆராய்ச்சியாளர்கள் உலகளாவிய முன்னெடுப்பான இதில் மிக முக்கியமான பங்குவகிக்கிறார்கள் என்பது பெரு மகிழ்ச்சியாக உள்ளது.”
ஆசிரியர்கள் இதை பற்றி கூறும்போது, “பிரபஞ்சம் முழுவதும் ஈர்ப்பு அலை பின்னணி நிரம்பியுள்ளது. இது, ஆழமான இயற்கை இரகசியங்களுக்கான பதில்களைக் கொண்டுள்ளது. நாம் தற்போது ஆராயக்கூடிய அலைகள் திடமானது ஆனால் மிகச் சொற்ப நேரமே நிலைக்கும். கடற்கரையில் பேரிரைச்சலுடன் மோதும் பெரிய அலைகளை நாம் கவனிக்கிறோம், ஆனால் சின்னஞ்சிறு அதிர்வலைகள் கால-வெளி முழுவதிலும் நிரம்பியுள்ளன. ஒரு இசைக்கச்சேரி ஒன்றை கற்பனைச் செய்யுங்கள். இதில், உயர்-சுருதி பகுதிகளின் ஒலி உச்சியில் இருக்கும்போது, அடிநிலைப் பகுதிகள் அடிப்படை தொடர்களையே வாசித்துக்கொண்டிருப்பார்கள். பிரபஞ்சத்தில் உள்ள ஈர்ப்பு அலைகளின் ஊடாட்டங்கள் இயற்கை வாசிக்கும் இன்னிசைக் கச்சேரி போன்றது. உச்சி ஒலிகளை நாம் இரகசியமாக கேட்கிறோம், ஆனால் பரவியிருக்கும் ஒரு அடித்தள ரீங்கார ஒலி இந்த பிரபஞ்ச இன்னிசையின் அடிப்படையாக உள்ளது. கோடான கோடி ஆண்டுகளாக இரண்டு மீப்பெரும் கருந்துளை ஜோடிகள் ஒன்றைஒன்று சுற்றிவந்து மோதும்போது இந்த அலைகள் உருவாக்கப்படுகின்றன. பெருங்கடல் போன்று இருக்கும் நட்சத்திரங்களுக்கு இடையேயான வெளிதான் இவற்றை கண்டுபிடிக்க முதன்மை தடையாக உள்ளது. இந்த இடைவெளியின் ‘வானிலையை’ பதிவிட்டு கூடியவிரைவில் கண்டுபிடிப்புகளுக்கு வழிச்செய்ய InPTA-ன் ஆய்வுத்தரவுகள் மிகமுக்கியமானவை.” பப்ளிகேஷன்ஸ் அஃப் தி அஸ்ட்ரனாமிக்கல் சொசைட்டி அஃப் ஆஸ்திரேலியா என்ற ஆய்விதழில் இந்த ஆய்வுமுடிவுகள் வெளியிடப்பட்டுள்ளன.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை 219.57 கோடி  முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 96,633 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 21,607 கொவிட் சிகிச்சை பெறுபவர்கள் எண்ணிக்கை 0.05 சதவீதமாக உள்ளது.
குணமடைந்தோர் விகிதம் தற்போது 98.77 சதவீதம்
கடந்த 24 மணி நேரத்தில் 1,771 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,40,95,180 என அதிகரித்துள்ளது.
கடந்த 24 மணி நேரத்தில் 830 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 90.03 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 1,23,104 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1870870
PIB Headquarters
ஹட்கோ நிறுவனத்தின் நிகர லாபம் இரண்டு மடங்கு அதிகரிப்பு
ஹட்கோ நிறுவனத்தின் நிகர லாபம்  2.16 மடங்கு அதிகரித்து இரண்டாவது காலாண்டில் முன்னெப்போதும் இல்லாத அளவுக்கு ரூ.725.84 கோடியாக உள்ளது. முந்தைய காலாண்டில் லாபம் ரூ.335.68 கோடியாக இருந்தது.
ஹட்கோ நிறுவனத்தின் 616 ஆவது இயக்குநர்கள் கூட்டம் அண்மையில் நடைபெற்றது. இந்த நிதியாண்டின் 2-ஆம் காலாண்டின் முடிவுகளுக்கு அதில் ஒப்புதல் வழங்கப்பட்டது. இந்தக் காலகட்டத்தில் ஹட்கோ நிறுவனம் குறிப்பிடத்தக்க பெரும் வளர்ச்சி பெற்றுள்ளது. நிகர லாபம், மொத்த வருவாய், நிகர மதிப்பு, கடன் வெளியீடு, இருப்புநிலை குறிப்பு உள்ளிட்ட அனைத்து அம்சங்களிலும் இந்த வளர்ச்சி காணப்படுகிறது. அதேசமயம் மொத்த வாராக்கடன், நிகர வாராக் கடன் ஆகியவை மிகவும் குறைவாக உள்ளன.
ஹட்கோ நிறுவனத்தின் தலைவர் மற்றும் மேலாண்மை இயக்குநரான டாக்டர் எம் ரவிகாந்த் பணியாற்றி வருகிறார். அவரது தலைமையில் கடந்த ஐந்தாண்டுகளாக நிறுவனத்தின் நிதி முடிவுகள், வளர்ச்சி மற்றும் மேம்பாட்டை அடிப்படையாக்க் கொண்டுள்ளன.
ஹட்கோ நிறுவன வளர்ச்சி குறித்த முக்கிய அம்சங்கள்:
2019-20 ஆம் நிதியாண்டின் இரண்டாவது காலாண்டில், மொத்த வருமானம் 1.13 மடங்கு அதிகரித்து, முன்னெப்போதும் இல்லாத அளவுக்கு ரூ.2053.79 கோடியாக இருந்தது. முதல் காலாண்டில் இது ரூ.1816.19 கோடியாக இருந்தது.
இருப்புநிலை குறிப்பின் அளவும் 55 சதவீதம் உயர்ந்து 30.09.2019 அன்று ரூ.75,000 கோடியாக இருந்தது. கடந்த ஆண்டு இதே காலக்கட்டத்தில் ரூ.48.343 கோடியாக இருந்தது.
நிகர மதிப்பிலும் 10 சதவீதம் அதிகமாகி, செப்டம்பர் 30 ஆம் தேதியன்று ரூ.11980.14 கோடியாக இருந்தது.
கடன்கள் வெளியீடும் 52 சதவீதம் அதிகரித்து, செப்டம்பர் 30 ஆம் தேதியன்று ரூ.5311 கோடியாக இருந்தது.
ஒட்டுமொத்த வாராக் கடன் 4.9 சதவீதமாகவும், நிகர வாராக் கடன் 0.39 சதவீதமாகவும் குறைந்தது.
திரு ரவி காந்த் தலைமை பொறுப்புக்கு வந்த பின்னர் ஒரு ரூபாய் கூட வாராக்கடனை அதிகரிக்கவில்லை என்பது குறிப்பிடத்தக்கது.
2015 ஆம் ஆண்டு மூன்று தரவரிசை முகமைகளின் சான்றை ஹட்கோ பெற்றது.
1970 ஆம் ஆண்டு வீட்டு வசதி மற்றும் நகர்ப்புற கட்டமைப்பு பிரிவை வலுப்படுத்த உருவாக்கப்பட்ட பொதுத்துறை நிறுவனமான ஹட்கோ 2019-20 ஆம் நிதியாண்டில் தனது பொன்விழாவை கொண்டாடுகிறது என்று சென்னை ஹட்கோ நிறுவனத்தின் பிராந்திய அலுவலக மேலாளர்  வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
பிரதமர் அலுவலகம்
பிரதமர் திரு. நரேந்திர மோடி தொலைபேசியில் குவைத் பிரதமருடன் கலந்துரையாடல்
பிரதமர் திரு. நரேந்திர மோடி இன்று குவைத் பிரதமர் மேன்மைக்குரிய ஷேக் சப்பா அல்-காலெத் அல்-ஹமாத் அல்-சப்பாவுடன் தொலைபேசி மூலம் கலந்துரையாடினார்.
மேன்மைக்குரிய குவைத் ராஜகுடும்ப அமீர் மற்றும் குவைத் மக்களின் ஆரோக்கியத்துக்கு பிரதமர் தன் நல்வாழ்த்துகளை தெரிவித்துக் கொண்டார். இந்தியாவின் நட்பு நாடுகள் வட்டத்தில் இருக்கும் குவைத்துடன் உறவுகளுக்கு இந்தியா தரும் முக்கியத்துவத்தை பிரதமர் அடிக்கோடிட்டுக் காட்டினார்.
கோவிட் - 19 நோய்த் தொற்று பாதிப்பு சூழ்நிலையில் உள்நாட்டு மற்றும் சர்வதேச தாக்கங்கள் குறித்து இரு தலைவர்களும் விவாதித்தனர். சுகாதார நெருக்கடி சமயங்களில் தகவல்கள் பரிமாற்றம், ஒத்துழைப்பு மற்றும் பரஸ்பர ஆதரவுக்கான வாய்ப்புகளை ஆராய்தலுக்காக இரு நாட்டு அதிகாரிகளும் தொடர்ந்து தொடர்பில் இருக்க வேண்டும் என்று அவர்கள் ஒப்புக்கொண்டனர்.
குவைத்தில் உள்ள பெருமளவிலான இந்திய மக்களின் பங்களிப்புகளை குவைத் அரசு மதிக்கிறது என்று குவைத் பிரதமர் கூறினார். இப்போதைய சூழ்நிலையில் குவைத்தில் உள்ள இந்தியர்களின் நலன் மற்றும் பாதுகாப்பை தொடர்ந்து உறுதி செய்வோம் என அவர் உத்தரவாதம் அளித்தார். அவர் மீண்டும் உறுதிப்படுத்தியமைக்காக பிரதமர் தனது நன்றிகளையும் பாராட்டுதல்களையும் தெரிவித்துக் கொண்டார்.
(
சிறப்பு சேவைகள் மற்றும் கட்டுரைகள்
அஞ்சலக ஒய்வூதியர் குறை தீர்க்கும் நாள்
அஞ்சலக ஒய்வூதியர் குறை தீர்க்கும் நாள் 05.05.2022 அன்று பகல் 11:00 மணியளவில் சென்னையில் உள்ள தமிழ்நாடு வட்ட முதன்மை அஞ்சல் துறை தலைவர் அலுவலகத்தில் காணொலி காட்சி வாயிலாக நடைபெறவுள்ளது.
ஓய்வூதியர்கள் தங்களின் குறைகளை முதன்மை அஞ்சல் துறை தலைவர் அலுவலகம், தமிழ்நாடு வட்டம் சென்னை – 600 002 என்ற முகவரிக்கு அஞ்சல் மூலமாகவோ  bgt.tn@indiapost.gov.in என்ற மின்னஞ்சல் மூலமாகவோ 13.04.2022 மதியம் 03:00 மணிக்குள் தெரிவிக்குமாறு கேட்டுக்கொள்ளப்படுகிறார்கள். ஓய்வூதியம் தொடர்பான மனுக்களுடன் அலைபேசி எண் மற்றும் மின்னஞ்சல் முகவரியை அனுப்புமாறும் கேட்டுக் கொள்ளப்படுகிறார்கள். இது சம்பந்தப்பட்ட ஓய்வூதியதாரருக்கு காணொலி காட்சிக்கான இணைப்பு  வழங்குவதற்கு ஏதுவாக இருக்கும்.
சென்னையில் உள்ள தமிழ்நாடு வட்ட முதன்மை அஞ்சல் துறை தலைவர் அலுவலகம் வெளியிட்டுள்ள செய்திக் குறிப்பில் இத்தகவல் தெரிவிக்கப்பட்டுள்ளது.
குறு சிறு மற்றும் நடுத்தர தொழில் துறை அமைச்சகம்
கட்டுமானத் தளவாடங்களின் சர்வதேசத் தயாரிப்பு மையமாக உருவாவதே எமது லட்சியம்: திரு. நிதின் கட்கரி.
கட்டுமானத் தளவாடங்களின் சர்வதேசத் தயாரிப்பு மையமாக நமது நாட்டை உருவாக்குவதே எங்களது லட்சியம் என்று மத்திய குறு, சிறு, நடுத்தரத் தொழில்கள் மற்றும் சாலை போக்குவரத்து, நெடுஞ்சாலைகள் துறை அமைச்சர் திரு. நிதின் கட்கரி கூறினார். 'கட்டுமானத் தளவாடங்கள், தொழில்நுட்பம், உதிரிபாகங்கள் மற்றும் கலவைகள் குறித்த இந்தியத் தொழில் கூட்டமைப்பின் மெய்நிகர் கண்காட்சி' என்னும் இணையக் கருத்தரங்கில் காணொளிக் காட்சி மூலம் அவர் இன்று உரையாற்றினார். தற்சார்ப்பு லட்சியத்தை அடைய வேண்டுமென்றால், வாகன உற்பத்தித் துறையில் தற்சமயம் இறக்குமதி செய்யப்படும் பல்வேறு உதிரிபாகங்களின் எண்ணிக்கையைக் குறைத்து, அவற்றின் உள்நாட்டு உற்பத்தியை ஊக்குவிக்க வேண்டும் என்று அவர் கூறினார். தொழிற்சாலைக் குழுக்கள், தொழில்நுட்ப மையங்கள், ஆய்வுக்கூடங்கள் ஆகியவற்றை உருவாக்கவும், தொழில்நுட்பம் மற்றும் திறன்களை மேம்படுத்தவும் துறையில் உள்ள அனைத்து நிறுவனங்களையும் அவர் கேட்டுக் கொண்டார்.
இந்தியாவில் தொழில்நுட்ப மையங்களை ஏற்படுத்துவதற்கு முடிந்த அனைத்து ஆதரவையும் அளிப்பதாக பங்குதாரர்களிடம் திரு. கட்கரி உறுதியளித்தார். தரத்தில் சமரசமில்லாமல் ஆராய்ச்சி மற்றும் செலவுகளைக் குறைத்தல் ஆகியவற்றுக்கான தேவை குறித்து அவர் வலியுறுத்தினார்.
கோவிட்-19 பெருந்தொற்றால் விடப்பட்டிருக்கும் சவாலான பிரச்சினைகளை எதிர்கொள்ளுமாறு கருத்தரங்கில் கலந்து கொண்டவர்களுக்கு அவர் அறைகூவல் விடுத்தார். "கோவிட்-19 நெருக்கடியால் ஒட்டுமொத்தத் தொழில்துறையும் நிறைய சவால்களை இன்று எதிர்கொண்டாலும், நேர்மறைச் சிந்தனையோடு அனைத்து சவால்களையும் எதிர்த்து நாம் போராடி, கட்டுமானத் தளவாடங்களின் உற்பத்தி மையமாக வாகனத் தயாரிப்புத் துறையை உருவாக்க வேண்டும்," என்று திரு. கட்கரி கூறினார். இதை சாதிக்க, தரத்தில் சமரசமில்லாமல் செலவுகளைக் குறைத்தல் அவசியம் என்று அவர் தெரிவித்தார்.
ஆராய்ச்சி, கண்டுபிடிப்புகள் மற்றும் தொழில்நுட்ப மேம்பாட்டுக்கு அழைப்பு விடுத்த அமைச்சர், நிதி மற்றும் சரியான தொழில்நுட்பம் கிடைப்பதற்கு கூட்டுத் தொழில்களும், அயல்நாட்டு உறவுகளும் தேவை என்று வலியுறுத்தினார். திரவமாக்கப்பட்ட இயற்கை வாயு, அழுத்தமூட்டப்பட்ட இயற்கை வாயு மற்றும் உயிரி எரிபொருள்கள், செலவைக் கட்டாயமாகக் குறைக்கும். நீர்வழி, கடல், ரயில், சாலை மற்றும் வான்வழி என அனைத்து வகையான போக்குவரத்துகளையும் ஒன்றிணைத்து, மேம்படுத்த அரசு பணியாற்றி வருவதாகவும், இதன் மூலம் பொருள்களின் போக்குவரத்துச் செலவு கட்டாயம் குறைந்து, தொழில்களுக்கு பெரிய அளவில் உதவும் என்றும் அவர் கூறினார்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 125 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 125 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 19.55 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1772186
அறிவியல் மற்றும் தொழில்நுட்பத்துறை
குவாண்டம் பொருட்களில் தெர்மோ எலக்ட்ரிக் செயல்திறனை மேம்படுத்த மெட்டாவலன்ட் இரசாயனப் பிணைப்பு முக்கியமானது
திடப்பொருளில் உள்ள புதிய வகை ரசாயனப் பிணைப்பான மெட்டாவலண்ட் பிணைப்பு, குவாண்டம் பொருட்களில் உள்ள தெர்மோ எலக்ட்ரிக் செயல்திறனைப் பொருத்தவும், கழிவு வெப்பத்தை மின்சாரமாக மாற்றவும் பயன்படுத்தப்படலாம். இது நாட்டின் புதிதாக தொடங்கப்பட்ட குவாண்டம் இயக்கத்திற்கு ஒரு புதிய திசையைக் காட்டுகிறது.
கழிவு வெப்பத்திலிருந்து மின்சாரம் உற்பத்தி செய்வது பசுமை ஆற்றல் உற்பத்திக்கான வாய்ப்பாகும். இந்த சவாலான இலக்கை நனவாக்க, பேராசிரியர் கனிஷ்கா பிஸ்வாஸ் மற்றும் அவரது ஆராய்ச்சி மாணவரான ஐவி மரியா ஆய்வு மேற்கொண்ட நிலையில், அவர்களுக்கு உலோகங்கள், கண்ணாடிகள் ஆகியவற்றுக்கு இடையே கோரும் இரசாயனப் பிணைப்பு தேவைப்பட்டது. மெட்டாவலன்ட் பிணைப்பு எனப்படும் தனிப்பட்ட பிணைப்பு இதனை நிறைவேற்றுகிறது.
சிறந்த மின் பண்புகளைக் கொண்ட பொருட்களுக்கான அவர்களின் தேடலானது, டோபோலாஜிக்கல் இன்சுலேட்டர்கள் போன்ற குவாண்டம் பொருட்களை நோக்கி அவர்களை ஈர்த்தது. அந்த வகையில் TlBiSe2 உண்மையில் மெட்டாவலண்ட் பிணைப்பை கொண்டுள்ளது என்பதை அவர்கள் உறுதிப்படுத்தினர்.
குவாண்டம் பொருட்களில் தெர்மோ எலக்ட்ரிக் செயல்திறனை மேம்படுத்த புதுமையான வேதியியல் பிணைப்பை எவ்வாறு பயன்படுத்த முடியும் என்பது குறித்தும், இந்தியாவின் குவாண்டம் மிஷன் செயல்படும் குவாண்டம் பொருட்களில் வெளிப்படும் பண்புகளை எவ்வாறு உணர முடியும் என்பதற்கான அடிப்படை தரவுகளை அவர்களின் ஆய்வு வழங்குகிறது. இந்த ஆய்வு சமீபத்தில் ஜர்னல் ஆஃப் அமெரிக்கன் கெமிக்கல் சொசைட்டியில்  வெளியிடப்பட்டது.
----
AD/CR/KPG
(Visitor Counter : 63
ரசாயனம் மற்றும் உரங்கள் அமைச்சகம்
மூன்று மொத்த மருந்துப் பூங்கா மற்றும் நான்கு மருத்துவ சாதனங்கள் பூங்காக்களை அமைப்பதற்கான இடங்களைத் தேர்வு செய்வதற்கான வழிகாட்டு நெறிமுறைகளை மத்திய மருந்தியல் துறை இறுதி செய்து வருகிறது : திரு.கவுடா.
நாட்டில் புதிதாக அமைக்கப்படவுள்ள மூன்று மொத்த மருந்துப் பூங்காக்கள் மற்றும் நான்கு மருத்துவ சாதனப் பூங்காக்கள் அமையும் இடத்தைத் தேர்வு செய்வதற்கான நோக்கத்தை அடிப்படையாகக் கொண்ட வழிகாட்டு நெறிமுறைகளை, மத்திய மருந்தியல் துறை இறுதி செய்து வருவதாக, மத்திய ரசாயனம், உரத்துறை அமைச்சர் திரு.டி.வி.சதானந்த கவுடா தெரிவித்துள்ளார்.
இந்த உத்தேச மருந்துப் பூங்காக்களில் ஒன்றை, பஞ்சாப் மாநிலம் படின்டா-வில் அமைப்பது குறித்து பரிசீலிக்கக் கோரும் கடிதம் ஒன்றை, அம்மாநில நிதியமைச்சர் திரு.மன்ப்ரீத் சிங் பாதல், புதுதில்லியில் இன்று திரு.டி.வி.சதானந்த கவுடாவை சந்தித்து நேரில் வழங்கினார்.
செயல்தன்மையுடைய மருந்து மூலப்பொருள்/ முக்கிய தொடக்கப் பொருள்கள் மற்றும் மருத்துவ சாதனங்களை உள்நாட்டிலேயே உற்பத்தி செய்வதை ஊக்குவிக்கும் வகையில், மூன்று மொத்த மருந்துப் பூங்காக்கள் மற்றும் நான்கு மருத்துவ சாதனப் பூங்காக்கள் அமைக்க, மத்திய அமைச்சரவை மார்ச் 12, 2020 அன்று ஒப்புதல் அளித்துள்ளது. ஒவ்வொரு மொத்த மருத்துவப் பூங்கா அமைப்பதற்கும் மத்திய அரசு, மாநில அரசுகளுக்கு அதிகபட்சம் ரூ.1,000 கோடி வரையிலும், மருத்துவ சாதனப் பூங்காக்களுக்கு தலா ரூ.100 கோடி வரையிலும் மானிய உதவியாக வழங்கவும் அமைச்சரவை முடிவு செய்துள்ளது. இது தவிர, நாடு முழுவதும் முக்கிய தொடக்கப் பொருள்கள் / மருந்து இடைநிலைப் பொருள்கள் மற்றும் செயல்தன்மையுடைய மருந்து மூலப் பொருள்கள் மற்றும் மருத்துவ சாதனங்களை உள்நாட்டிலேயே உற்பத்தி செய்வதை ஊக்குவிக்கும் வகையில், உற்பத்தியுடன் இணைந்த ஊக்கத்தொகை வழங்கப்படும் என்றும் மத்திய அரசு அறிவித்துள்ளது. இத்திட்டத்திற்கு, மொத்தம் ரூ.13,760 கோடி செலவாகும் என மதிப்பிடப்பட்டுள்ளது. மொத்த மருநதுப் பூங்காங்களை ஊக்குவிக்கும் திட்டம், ரூ.46,400 கோடி மதிப்பிலான மொத்த மருந்துகள் உற்பத்திக்கு ஊக்கமளிப்பதாக அமைவதுடன், மருத்துவ சாதனப் பூங்காக்களை அமைப்பதன் மூலம் ரூ.68,437 கோடி மதிப்புள்ள மருத்துவ சாதனங்கள் உற்பத்திக்கும் வழிவகுக்கும். இந்தத் திட்டங்கள் அனைத்தும், குறிப்பிடத்தக்க அளவிற்கு வேலைவாய்ப்புகளை உருவாக்கவும் உதவும்.
பிரதமர் அலுவலகம்
விமானப்படை தினத்தை முன்னிட்டு, விமானப்படை வீர்ர்கள் மற்றும் அவர்களது குடும்பத்தினருக்கு பிரதமர் மரியாதை
விமானப்படை தினத்தை முன்னிட்டு, விமானப்படை வீர்ர்கள் மற்றும் அவர்களது குடும்பத்தினருக்கு பிரதமர் திரு நரேந்திர மோடி மரியாதை செலுத்தியுள்ளார்.
“விமானப்படை தினமான இன்று, பெருமைமிகு இந்த தேசம் நமது விமானப்படை வீரர்களுக்கும், அவர்களது குடும்பத்தினருக்கும் தனது நன்றியை உரித்தாக்குகிறது. இந்திய விமானப்படை தொடர்ந்து, அர்ப்பணிப்பு உணர்வுடனும், சிறந்த திறமையுடனும் நாட்டிற்காக பணியாற்றும்” என்று பிரதமர் தமது டுவிட்டர் பதிவில் குறிப்பிட்டுள்ளார்.
|
|
“விமானப்படை தினமான இன்று, பெருமைமிகு இந்த தேசம் நமது விமானப்படை வீரர்களுக்கும், அவர்களது குடும்பத்தினருக்கும் தனது நன்றியை உரித்தாக்குகிறது. இந்திய விமானப்படை தொடர்ந்து, அர்ப்பணிப்பு உணர்வுடனும், சிறந்த திறமையுடனும் நாட்டிற்காக பணியாற்றும்”
நரேந்திர மோடி  அக்டோபர் 8, 2019
பிரதமர் அலுவலகம்
டிசம்பர் 18, 2018 அன்று பிரதமர் மகாராஷ்டிராவுக்கு பயணம்
டிசம்பர் 18, 2018 அன்று பிரதமர் திரு நரேந்திர மோடி மகாராஷ்டிரா மாநிலத்திற்கு பயணம் மேற்கொள்ளவுள்ளார்.
மும்பையில் ரிபப்ளிக் தொலைக்காட்சி ஏற்பாடு செய்துள்ள “ரிபப்ளிக்” மாநாட்டில் அவர் உரையாற்றுவார்.
பிறகு ஆளுநர் மாளிகையில் பிரபல கேலிச்சித்திரக் கலைஞர் ஆர் கே லஷ்மணை மையமாகக் கொண்ட “டைம்லெஸ் லஷ்மண்” என்ற தலைப்பிலான புத்தகத்தை பிரதமர் வெளியிடவுள்ளார்.
வீட்டு வசதி மற்றும் நகர்ப்புற போக்குவரத்து குறித்த முக்கிய திட்டங்களை பிரதமர் துவக்கி வைக்கவுள்ளார்.
கல்யாணில் நடைபெறவுள்ள பொதுக் கூட்டத்தில் இரண்டு முக்கிய மெட்ரோ தாழ்வாரங்களுக்கான தானே-பிவாண்டி-கல்யாண் மெட்ரோ மற்றும் தஹிசர்-மீரா-பயந்தர் மெட்ரோவுக்கான அடிக்கல்லை பிரதமர் நாட்டுவார். இந்த இரண்டு தாழ்வாரங்கள் முடிவடைந்த பின், இந்தப் பகுதியில் பொது போக்குவரத்து பெரிய அளவில் மேம்படுத்தப்படும்.
பிரதமர் வீட்டு வசதி திட்டத்தின்கீழ் பொருளாதார ரீதியாக பின்தங்கியவர்களுக்கும்  மற்றும் குறைந்த வருவாய் பிரிவினர்களுக்குமான  90,000 வீடுகள் அமைக்கும் திட்டத்தை பிரதமர் துவக்கி வைப்பார். பிறகு அவர் மக்களிடையே உரையாற்றுவார்.
இந்நிகழ்ச்சிக்குப் பிறகு புனே செல்லும் பிரதமர், புனே மெட்ரோ மூன்றாவது கட்டப் பணிகளுக்கான அடிக்கல்லை நாட்டி மக்களிடையே உரையாற்றுவார்.
பிரதமர் அலுவலகம்
ஐக்கிய அரபு அமீரக அதிபர் ஷேக் கலீஃபா பின் சயீத் மறைவுக்கு பிரதமர் இரங்கல்
ஐக்கிய அரபு அமீரக அதிபர் ஷேக் கலீஃபா பின் சயீத் மறைவுக்கு பிரதமர் திரு நரேந்திர மோடி ஆழ்ந்த இரங்கலை தெரிவித்துள்ளார். அவர் ஒரு சிறந்த அரசியல் நிபுணர் என்றும், தொலைநோக்குப் பார்வை கொண்ட தலைவர் என்றும், அவரது தலைமையின் கீழ் இந்தியா-ஐக்கிய அரபு அமீரக உறவுகள் மேம்பட்டது என்றும் பிரதமர் கூறியுள்ளார்.
பிரதமர் தமது டுவிட்டர் பதிவில் கூறியிருப்பதாவது;
" ஷேக் கலீஃபா பின் சயீத் மறைவு குறித்து அறிந்து நான் மிகவும் வருத்தமடைந்தேன். அவர் ஒரு சிறந்த அரசியல்வாதி மற்றும் தொலைநோக்குப் பார்வை கொண்ட தலைவராக இருந்தார். அவரது தலைமையின் கீழ் இந்தியா-யுஏஇ உறவுகள் முன்னேற்றமடைந்தது. ஐக்கிய அரபு அமீரக மக்களுக்கு இந்திய மக்களின் இதயப்பூர்வமான இரங்கல்கள். அவரது ஆன்மா சாந்தியடையட்டும்."
பிரதமர் அலுவலகம்
தேசிய வாக்காளர் தினம் – பிரதமர் வாழ்த்து
தேசிய வாக்காளர் தினத்தை முன்னிட்டு பிரதமர் திரு. நரேந்திர மோடி குடிமக்களுக்கு தனது வாழ்த்துகளை தெரிவித்துள்ளார். குடியரசின் கொண்டாட்டமாக தேர்தல்களை குறிப்பிட்ட பிரதமர், ஒவ்வொரு தகுதியான வாக்காளரும் தனது வாக்களிக்கும் உரிமையை பயன்படுத்த வேண்டும் என்று கூறினார். இளைஞர்களுக்கு 18 வயதாகும் போது தாங்கள் பதிவு வாக்காளர் உரிமைக்கு பதிவு செய்து கொள்ளுமாறு பிரதமர் கேட்டுக் கொண்டார்.
“அனைவருக்கும் தேசிய வாக்காளர் தின வாழ்த்துகள். தேர்தல் ஆணையத்திற்கு எங்களின் வாழ்த்துகள். குடியரசில் அவர்கள் வகிக்கும் முக்கிய பங்கிற்கு நாங்கள் தலை வணங்குகிறோம்.
தேர்தல் என்பது குடியரசின் கொண்டாட்டமாகும். இது குடியரசு நாட்டில் மக்களின் மன விருப்பத்தை பிரதிபலிக்கிறது.
ஒவ்வொரு தகுதியான வாக்காளரும் தங்களின் வாக்குரிமையை பயன்படுத்திக் கொள்ள வேண்டும். எனது இளைய நண்பர்கள் 18 வயது ஆகும்போது தங்களை வாக்காளராக பதிவு செய்து கொள்ளுமாறு நான் கேட்டுக் கொள்கிறேன்” என்று பிரதமர் கூறியுள்ளார்.